Donkerkloof | LekkeSlaap
Adres: Donkerkloof farm, Somerset East, 5850, Oos-Kaap
Vanaf R7 800 per nag (vir 12 persone)
Die pragtige gerestoureerde plaashuis by Donkerkloof bied die ideale, wonderlike wegbreekplek. Sit en ontspan op die stoep wat reg rondom die huis strek en kyk hoe die voëltjies in die peperbome tjirp terwyl die rooibokke en ander wild aan die anderkant van die vallei wei.
Die huis het houtvloere regdeur. Daar is 4 slaapkamers met suiwer katoenlinne, sybokhaarmatte en Sneeuberg duvets. Die kamers kan rangskik word vir 4 dubbelbesprekings of anders tot en met 8 enkelbesprekings.
Die warm, uitnodigende sitkamer het 'n kaggel vir koue wintersaande en lugversorging wanneer dit warm word. Die TV bied volledige DStv, so jy hoef nooit jou gunsteling programme te mis nie en verder is daar ook 'n DVD-speler. Daar is 'n eetkamer en 'n goed ingerigte kombuis met 'n gasstoof, mikrogolfoond en 'n groot yskas/vrieskas. Die badkamer het 'n stort en bad en daar is 'n tweede aparte toilet.
'n Vrystaande kothuis kan 'n verdere 4 gaste akkommodeer in 2 dubbelkamers. Daar is 'n stort en 'n toilet en 'n oopplan-sitkamer (met 'n TV) en 'n goed ingerigte kombuis-area. Die kothuis kan nie apart bespreek word as die huis bespreek is nie.
Buite is daar 'n lapa, perfek vir 'n lang kuier langs die braai. Daar is ook opvangs vir selfone, maar geen WiFi of internet-toegang.
Donkerkloof farm, Somerset East, 5850, Oos-Kaap
https://d288tngog90ix0.cloudfront.net/AAEAAQAAAAAAAAAAAAAAJDA4ZTcyMTBiLTU0MDQtNDBhNS1hYzVkLWYwNTI4MjI0ZGY1Yw?w=1440&h=960&fit=crop&auto=format Vanaf R7 800 per nag (vir 12 persone) Donkerkloof farm Somerset East 5850 Oos-Kaap 086 999 0018 14:00-19:00 10:00 -32.987642789595 25.233285643742